Diari Oficial de la Generalitat Valenciana


Sumari del DOGV 3916, del 12-01-2001 (2001/29)

ORDRE de 12 de desembre de 2000, de la Conselleria de Justícia i Administracions Públiques, per la qual s'aprova la classificació en classe tercera del lloc de secretaria de l'Ajuntament de Gata de Gorgos.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3916

Data del DOGV
:   12-01-2001

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2001/29


Data del document
:   12-12-2000

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Gata de Gorgos
    * administració local
    * professió administrativa

ORDRE de 12 de desembre de 2000, de la Conselleria de Justícia i Administracions Públiques, per la qual s'aprova la classificació en classe tercera del lloc de secretaria de l'Ajuntament de Gata de Gorgos. [2001/29]
  
Els llocs de treball de secretaria i intervenció de l'Ajuntament de Gata de Gorgos es troben actualment classificats en classe segona.
  
Mitjançant acord plenari de l'Ajuntament de Gata de Gorgos, de data 23 d'octubre de 2000, se sol·licita a aquesta Conselleria de Justícia i Administracions Públiques la modificació de la classificació del lloc de secretaria en classe tercera, atès que la població del municipi de Gata de Gorgos és de 4.958 habitants i el pressupost inferior a 707.546.955 de pessetes.
  
Els llocs de secretaria i intervenció es troben actualment vacants.
  
El lloc de secretaria, una vegada classificat, quedaria reservat a funcionaris d'administració local amb habilitació de caràcter nacional pertanyents a la subescala de secretaria intervenció, mentre que el lloc d'intervenció quedaria amortitzat.
  
En l'expedient consten certificats expedits per la Secretaria General de la corporació acreditatius de la població municipal i del pressupost, així com del tràmit d'audiència i del seu resultat.
  
Vist allò que s'ha disposat en l'article 2 del Reial Decret 1732/1994, de 29 de juliol, en l'apartat c) del qual reserva la provisió de les secretaries de classe tercera a funcionaris pertanyents a la subescala de secretaria intervenció, sense perjuí d'allò que s'ha previst en la disposició transitòria primera c) i d) del Reial Decret 1174/1987, de 18 de setembre.
  
Per tant, i en ús de les competències atribuïdes pels articles 2.2 a) i 4 del Decret 159/1997, de 29 d'abril, del Govern Valencià, pel qual s'aprova el Reglament Regulador de les competències de la Generalitat Valenciana relatives als funcionaris d'administració local amb habilitació de caràcter nacional,
  
ORDENE
  
Classificar el lloc de secretaria de l'Ajuntament de Gata de Gorgos en classe tercera, i amortitzar el lloc d'intervenció. Dit lloc de secretaria quedarà reservat a funcionaris amb habilitació de caràcter nacional pertanyents a la subescala de secretaria intervenció.
  
Contra aquesta ordre, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà al de la seua publicació, o bé, recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà al de la seua publicació. Tot això de conformitat amb allò que s'ha establit en els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 12 de desembre de 2000
  
El conseller de Justícia i Administracions Públiques,